**Opiskeluhuollon ohjausryhmä 1.2.2023 klo 9, teams**

Läsnä: Piia Murto, Anna Kuromaa, Johanna Ylikoski~~, Martta Koski~~, Pauliina Henriksson, ~~Hanna Viljanen-Lehto~~ ja Sari Ågren (pj./siht.)

1. **Kuulumiset opiskeluhuollosta**

Opiskeluhuollon henkilöstö siirtyi vuoden 2023 alusta hyvinvointialueen palvelukseen. Toistaiseksi opiskeluhuollon esimiestä eikä koulupsykologien esimiestä ole valittu ja perhekeskuspäällikkö on hoitanut tehtävää nyt alkuvuoden. Kaikkien yhteisenä toiveena, että ko. esimiespaikat saadaan täytettyä mahdollisimman pian.

Ostopalvelupsykologi Susanna Määttä on jäänyt äitiyslomalle ja hänen tilalleen on tullut hyvinvointialueen oman työntekijänä valmistuva psykologi Susanna Veistinen. Opiskelijapsykologin tehtäviä hoitavat tällä hetkellä ostopalvelupsykologit Reetta Parvikko (pääasiassa lukio) ja Irmeli Ryömä (Winnova).

1. **Opiskeluhuollon ohjausryhmä jatkossa**

Keskusteltiin opiskeluhuollon ohjausryhmän tulevaisuudesta näin hyvinvointialuemuutosten jälkeen. Sari esitteli ehdotuksen, että opiskeluhuollon ohjausryhmä toimisi jatkossa LaNuPe-ohjausryhmän yhteydessä omana asiakokonaisuutenaan. Tällä tavalla vältyttäisiin siltä, että eri ryhmissä käsiteltäisiin samoja asioita. Osallistujat kannattivat ajatusta.

1. **Opiskeluhuollon ohjausryhmän jäsenet**

Edelliseen asiakohtaan liittyen pohdittiin opiskeluhuollon ohjausryhmän jäseniä tulevaisuudessa. Tämän ryhmän näkemys oli, että tarkoituksenmukaisia osallistujia ryhmään olisivat opiskeluhuollon esihenkilö, esiopetuksen, perusopetuksen ja lukion opiskeluhuollon vastuuhenkilöt, perhekeskuksen päällikkö, (lastensuojelun) ja avohuollon edustajana johtava sosiaalityöntekijä (tai mahdollisesti esim. avohuollon konsultoiva sosiaalityöntekijä). Osa henkilöistä palvelisi samalla myös LaNuPe -ohjausryhmän tarkoituksia. Sivistystoimialalta tullaan lähestymään todennäköisesti hyvinvointialueen Hanna-Leena Markkia HVA:n edustajien nimeämiseksi/vahvistamiseksi.

1. **Opiskeluhuoltosuunnitelmatyö**

Opetussuunnitelman uudet perusteet saapuivat vuoden vaihteessa ja sen myötä ollaan Raumalla aloittamassa opiskeluhuoltosuunnitelmatyö. Asiaa valmistellaan ensi satakuntalaisena yhteistyönä rakentaen yhteneväistä runkoa kuntien suunnitelmille. Hyvinvointialueen edustajiksi paikalliseen suunnitelmatyöhön on valittu kuraattoriedustajaksi Sanna Mannila, psykologiedustajaksi Jennina Wickström ja terveydenhoitajaedustajaksi Satu Alapeteri. Työskentely alkaa 27.2.

Tässä yhteydessä keskusteltiin myös lyhyesti muista kunta- ja maakuntakohtaisista suunnitelmista ja työryhmistä sekä koitettiin hahmottaa niiden keskinäistä yhteyttä. Asia on vielä kaikille monin paikoin epäselvä.

1. **Yhteisölliseen opiskeluhuoltoon uusi hanke**

Rauman kaupunki on saanut rahoituksen OKM:lta vuoden mittaiseen yhteisöllisen opiskeluhuollon kehittämishankkeeseen, jossa tarkoituksena on rakentaa pohjaa koulujen entistä vahvemmalle yhteisölliselle ja hyvinvointityölle. Hankkeeseen on tarkoitus palkata koordinaattori. Ehdokkaita haastatellaan lähipäivinä.

1. **Eteenpäin ohjattavat asiat**

Ei eteenpäin ohjattavia asioita.

1. **Muut asiat**

Johanna nosti esille, että sisukas- ja pikkusisukas mallien jalkauttaminen Raumalle on tärkeä osa lähiajan hyvinvointialueen ja opiskeluhuollon/koulujen yhteistyötä. Kysymyksessä on toimintamalli sijoitettujen lasten asioissa tehtävään yhteistyöhön.

1. **Seuraava kokous  ja kokouksen päättäminen**

Seuraavaa kokousta ei päätetty. Tarkoituksena on, että opiskeluhuollon ohjausryhmän asiat käsitellään tulevaisuudessa LaNuPe -ohjausryhmässä. Seuraavan kokouksen ajankohdasta ei ollut vielä tietoa.

Pj. päätti kokouksen klo 10.30